Jānis Vanags

pisi|Jānis Vanags (2011)
Jānis Vanags (sündinud 25. mail 1958 Liepājas) on Läti Evangeelse Luterliku Kiriku vaimulik, aastatel 1993–2025 peapiiskop. 

Ta lõpetas aastal 1976 Liepāja 5. Keskkooli ja aastal 1982 Läti Riikliku Ülikooli keemiateaduskonna. 

Ta on töötanud keemiaõpetajana Riia 31. Keskkoolis. Ta õppis Läti Evangeelse Luterliku Kiriku vaimulikus seminaris. Ta ordineeriti 1. detsembril 1985 õpetajaks.

Pärast ordineerimist määrati ta vaimulikuks Saldusesse; ta on hooldanud ka Gaiķi, Skrunda ja Lutriņi kogudusi. 
22. novembril 1992 sai autoõnnetuse tagajärjel surma peapiiskop Kārlis Gailītis ja Vanags valiti 26. jaanuaril 1993 uueks Läti Evangeelse Luterliku Kiriku peapiiskopiks (ta sai valimistel 85% võimalikest häältest). 29. augustil 1993 introdutseeriti ta ametissehttp://www.lelb.lv/lv/?ct=arhibiskaps. 

Vanags on konservatiivne teoloog ja Läti Luterlikku Kirikut peetakse üheks maailma konservatiivseimaks luterlikuks kirikuks. Pärast Vanagsi ametisse valimist ei ole naisi enam pastoriteks ordineeritud. Ta on ka abordi ja eutanaasia vastu ning julgustab homoseksuaalseid inimesi olema vooruslikud.  

Pärast 32-aastast teenistust peapiiskopina otsustas Vanags minna emerituuri, ta oli ametis kuni 29. augustini 2025, mil temalt võttis ameti üle sama aasta 7. juunil peapiiskopiks valitud Rinalds Grants.

 Isiklikku 
Ta on abielus ja kolme lapse isa.

Tunnustus
2006 Maarjamaa Risti III klassi teenetemärk 
1998 Kolme Tähe Ordeni suurohvitser

 Viited 

Kategooria:Läti luteriusu vaimulikud
Kategooria:Luteriusu piiskopid
Kategooria:Läti Evangeelne Luterlik Kirik
Kategooria:Maarjamaa Risti III klassi teenetemärgi kavalerid
Kategooria:Kolme Tähe ordeni kavalerid
Kategooria:Läti Ülikooli vilistlased
Kategooria:Sündinud 1958